|  |  |  |
| --- | --- | --- |
| zsk_Logos_black zsk**zriaďovateľ** |  | Stredná odborná škola poľnohospodárstva a služieb na vidiekuPredmestská 82010 01 Žilina 1 |

**Plán koordinátora pre manželstvo a rodičovstvo**

**Školský rok: 2017/2018 Mgr. Ľudmila Štefíková**

**MANŽELSTVO A RODIČOVSTVO AKO ZÁKLADNÝ SPOLOČENSKÝ FENOMÉN**

 Výchova k manželstvu a rodičovstvu má výrazne interdisciplinárny charakter, pretože sa dotýka všetkých oblastí a etáp ľudského. Integruje filozofické, sociologické, psychologické a biologické poznatky o manželstve, rodinnom živote a intímnych vzťahoch. Je to ucelený systém výchovy a pôsobenia na žiakov, koncipovaná ako nadpredmetový a realizovaný cez jednotlivé edukačné predmety podľa špecifík a možnosti daného školského vzdelávacieho stupňa.

 Rodičovstvo ako jedna z najdôležitejších sociálnych funkcií človeka v našej spoločnosti nadobúda stále väčší význam. Rodič je činiteľ, ktorý v najväčšej miere rozhoduje o osobnosti dieťaťa – budúceho človeka. Rodina zostáva významným a nenahraditeľným životným prostredím a výchovným činiteľom.

 Výchovnou funkciou rodiny je utváranie osobnosti človeka, predovšetkým dieťaťa a poskytovanie výchovných impulzov dospelým človekom rodiny. Rodina formuje vlastnosti, názory a postoje jedinca a usmerňuje jeho záujmy, návyky a zvyky. Socializácia znamená zospoločenšťovanie, učenie sa žiť spolu s inými ľuďmi. Kvalitná úplná rodina poskytuje vhodné podmienky na socializáciu a výchovu dieťaťa.

 S rastom životnej úrovne vzdelania, vplyvom emancipačného a demokratizačného procesu sa rodinné vzťahy stávajú zložitejšími, rastú nároky na životného partnera, psychicko-morálnu úroveň manželského spolužitia, na spôsob života rodiny.

***Ciele:***

Cieľom výchovy je harmonický rozvoj osobnosti, ktorá má svoje mravné normy. Výchovný cieľ je dôležitý nielen z hľadiska dlhodobej perspektívy, ale aj ako kritérium úspešnosti výchovného procesu. I keď základnou črtou cieľa je, že je stanovený vopred, nemusí byť verbálne vyjadrený.

Medzi prioritné ciele patrí rozvíjanie takých schopností, znalostí a hodnotových postojov, ktoré umožnia žiakom byť pripravení na pracovný i mimopracovný život. Z kategórie personálnych cieľov dominuje rozvinutie potenciálu každého žiaka pre osobnostné zrenie a stávanie sa svojskou, samostatnou (nezávislou) a tvorivou osobnosťou***.***

 Výchova k manželstvu a rodičovstvu je zacielená na utváranie základných vedomostí a zodpovedných postojov v oblasti partnerských vzťahov a rodičovstva v súlade s vedeckými poznatkami a etickými normami.

Tento perspektívny zámer možno dosiahnuť prostredníctvom plnenia nasledovných čiastkových cieľov:

* objasniť žiakom obsah pojmov priateľstvo, láska. manželstvo, rodina, sex,
* poučiť žiakov o psychologických a sociálnych aspektoch manželstva, rodiny a rodičovstva, vzťahov v manželstve, v rodine, v rodičovskej starostlivosti a výchove,
* vychovávať žiakov k osobnej a občianskej zodpovednosti a k príprave na manželstvo a rodičovstvo,
* vysvetliť význam dodržiavania vernosti v manželstve (spoločenský, etický, psychologický, zdravotný),
* zvýrazniť vlastnosti potrebné pre manželstvo (tolerancia, vzájomné pochopenie, pomoc,
* poukázať, ako vplýva rozvod rodičov na duševný stav a ďalší vývin dieťaťa,
* objasniť sociálne i zdravotné aspekty, motiváciu a voľbu metód plánovaného rodičovstva,
* pripraviť žiakov na rolu rodiča, pritom zdôrazniť ako podmienku osobnostnú zrelosť,
* poukázať na krásu rodičovstva, osobnú dimenziu materstva a otcovstva,
* zdôrazniť zodpovednosť rodičov za výchovu dieťaťa, význam pozitívneho príkladu a kultivovanej komunikácie pre optimálny vývin dieťaťa,
* oboznámiť žiakov s priebehom tehotenstva, narodením dieťaťa v úplnej rodine,
* oboznámiť žiakov s dostupnými prostriedkami a metódami antikoncepcie a ich vplyvom na zdravotný stav, zoznámiť ich aj s prirodzenými ekologickými metódami regulácie počatia,
* zdôrazniť žiakom nepriaznivé zdravotné a psychické dôsledky interrupcie,
* viesť žiakov k pochopeniu medzigeneračnej solidarity a k povinnosti postarať sa o rodičov v starobe,
* zdôrazniť žiakom nevyhnutnosť dodržiavať osobnú hygienu,
* poučiť žiakov o etike intímneho života,
* upozorniť na problémy súvisiace s predčasným sexuálnym životom a jeho vplyvom na celkový vývin osobnosti, zdôrazniť najmä negatíva predčasného pohlavného života i možný vznik rôznych duševných zranení,
* viesť žiakov k pohlavnej zdržanlivosti, učiť ich sebaovládaniu,
* upozorniť žiakov na následky pohlavnej promiskuity a s tým súvisiaci častý výskyt pohlavných chorôb,
* naučiť žiakov odolávať negatívnym vplyvom rovesníckych skupín, rôznym médiám, spoločenským sieťam, bulváru ale aj naučiť ich aktívnej obrane pred možným negatívnym vplyvom médií
* naučiť žiakov potrebným sociálnym zručnostiam ako je finančná gramotnosť a hospodárenie s financiami,
* ukázať žiakom na dejinnom vývoji problematiku extrémizmu ako súčasť ľudských dejín, ktorá sa už nikdy nesmie opakovať,
* identifikovať antisemitizmus počas 2. sv. vojny a identifikovať ho so súčasnými prejavmi,
* vnímať abort ako jednu z foriem genocídy 21. storočia, potláčajúcu právo na život,
* vymedziť šikanovanie ako jeden zo spôsobov popierania a urážania ľudskej dôstojnosti,
* zadefinovať násilie na ženách a na deťoch ako problém, o ktorom sa nemlčí, ale o ktorom je potrebné hovoriť.

**Návrh aktivít pre žiakov v kontexte dosahovania cieľov výchovy k manželstvu a rodičovstvu**

*September*

* vypracovanie plánu výchovy k manželstvu a rodičovstvu na SOŠ,
* spolupráca koordinátorky s triednymi učiteľmi a vyučujúcimi ETV, OBV, NBV pri vypracovaní plánu triednických hodín,
* vytvorenie nástenného materiálu na tému Medzinárodný deň proti sexuálnemu zneužívaniu a obchodu so ženami a deťmi
* TC Hodnoty života v 2. ročníku na hodinách NBV,
* **Biela pastelka – zbierka - 22. septembra**, ktorú organizuje Únia pre nevidiacich

*Október*

* vytvorenie nástenného materiálu na tému duševné zdravie,
* objasniť žiakom vznik a podstatu nevyliečiteľnej choroby AIDS a spôsoby prevencie
* upozorniť na nebezpečenstvo drogovej závislosti,
* upozorniť žiakov na najčastejšie pohlavné úchylky a nezvyčajné sexuálne správanie,
* naučiť ich odmietať akékoľvek sexuálne aktivity, ktoré nie sú v súlade s ich presvedčením a cítením,
* propagácia programu Červené stužky,
* **študentská kvapka krvi – 16.-18. október**

*November*

* 2. november: Sviečka za nenarodené deti (študenti prostredníctvom nástenného materiálu dostávajú do pozornosti problematiku interrupcie,
* téma NBV - Človek ako spoločenstvo osôb, Manželstvo áno alebo nie?,
* realizácia aktivít kampane Červené stužky,
* tematický celok ETV: Etika sexuálneho života,
* holokaust, problematika nacizmu, komunizmu a fašizmu,
* **Goodzone – pre všetky ročníky akcia 16. 11. 2017**

*December*

* beseda s odborníkom Áno pre život – násilie páchané na ženách a deťoch,
* spolupráca s organizátormi kampane **Červené stužky - 1. december** a jej vyhodnotenie,
* téma NBV – Osoba ako dar, Rizikové sexuálne správanie,
* Vianoce v kruhu rodiny,

*Január*

* uvedomenie si správnych hodnôt života,
* poukázať ako média pôsobia na hodnotu rodiny a manželstva,
* vnímať peniaze a ich vplyv na hodnoty rodiny a manželstva v téme – Hodnoty života,
* predchádzanie interrupciám pomocou antikoncepcie – dostupné prostriedky a metódy, pripraviť besedu s odborníkom pre študentov prvého a druhého ročníka,
* téma NBV: Nechať žiť je správna voľba,
* nástenný materiál na tému interrupcie.

*Február*

* 14. február – uskutočnenie súťaže o najkrajšiu nástenku v triedach na tému Vývoja vzťahov medzi dvoma ľuďmi,
* téma NBV – Eros, fília, agapé,
* téma ETV – Etika sexuálneho a rodinného života,
* **Valentínska kvapka krvi,**
* pripraviť nástenný materiál venovaný téme domáceho násilia, možnosti bránenia sa o strany žiakov,
* zverejniť kontakty kontakt na príslušné inštitúcie.

*Marec*

* uvedomenie si úlohy a poslania žien v rámci Medzinárodného dňa žien (8. marec),
* Marec –mesiac knihy – kniha ako jeden z prostriedkov výučby či relaxu sa dostáva na okraj používateľnosti a do popredia sa ako zdroj dostáva internet, noviny, bulvár, poukázať na negatíva médií; SLK 1.-4. roč,
* anketa medzi žiakmi, na tému, čo si myslíš o šikane?
* aktualizácia nástenky na tému korupcia a klientelizmus ako aktuálne problémy dneška.

*Apríl*

* tematický celok ETV: Dobré vzťahy v rodine,
* propagácia zdravého životného štýlu pri príležitosti svetového dňa zdravia,
* Deň narcisov,
* obraz médií vo vzťahu k manželstvu a rodičovstvu – fatálne presadzovanie voľného zväzku, aktualizácia rozvodov ako niečoho bežného,
* diskriminácia ako prejav rasovej neznášanlivosti

*Máj*

* Deň matiek, poslanie matky, krása rodičovstva, akceptácia postihnutého dieťaťa- beseda so žiakmi počas triednických hodín, príprava nástenky v škole,
* zdôraznenie významu rodiny pri príležitosti Medzinárodného dňa rodiny 15. mája,
* porovnanie úplnej a neúplnej rodiny (SLK 1.-4. roč.; STY 1.roč.),
* téma NBV: Muž a žena ikona Boha
* povolanie a poslanie človeka ako rodiča

*Jún*

* **Listina ľudských práv, dohovor o právach dieťaťa,**
* téma NBV: Dekalóg – Magna Charta ľudských práv – problematika čitateľskej gramotnosti,
* Deň otcov 15. júna, dôležitosť otca pri výchove,
* finančná gramotnosť, možnosť umiestniť peniaze aj tým, ktorí to najviac potrebujú – pomoc blížnym z hľadiska charitatívnej činnosti.
* vyhodnotenie aktivít zameraných na výchovu k manželstvu a rodičovstvu.